# Legacy Russell

Legacy Russell és una comissària i escriptora estatunidenca, autora de l'assaig Glitch Feminism: A Manifesto, publicat per Verso Books el 2020.
Del 2018 al 2021 va ser la comissària d'exposicions de l'Studio Museum de Harlem. L'any 2021 el centre cultural The Kitchen va designar Russell com la seva directora executiva i comissària en cap; és la primera persona negra que ocupa aquest càrrec des de la seva fundació el 1971.

## Trajectòria

Russell va néixer a la ciutat de Nova York i va créixer al barri d'East Village. És filla del fotògraf i tecnòleg nascut a Harlem Ernest Russell i de Kamala Mottl, gerontòloga comunitària. És la besneta de Nolle Smith, un vaquer negre, enginyer i estadista de Hawaii. Va estudiar al Friends Seminary, una escola quàquer de Manhattan. Russell té una doble llicenciatura del Macalester College en Història de l'Art i en Filologia i Escriptura Creativa. La seva tesi de postgrau es va centrar en la noció de re-performing reality a partir de la recerca sobre artistes com Devin Kenny, Ann Hirsch, Awol Erizku.
Russell va treballar al lloc web sobre art Artsy. També és editora col·laboradora de la revista Bomb. Escriu sobre les interseccions entre art, gènere, raça i tecnologia en l'àmbit de la cibercultura. El 2012, va encunyar el terme glitch feminism, que «encarna l'error com una interrupció del binarisme de gènere, com una resistència a la normativitat», malgrat que «els mateixos sistemes d'opressió que campen sense control pel món on vivim també s'han estès a l'esfera digital».
El seu segon llibre, Black Meme, «explora l'impacte de la Blackness, Black Life i Black social death en les concepcions contemporànies de la viralitat que es van donar a l'era d'internet». Black Meme va ser guardonat amb un Creative Capital Award el 2021.
Russell ha comissariat exposicions i projectes al Museum d'Art Modern de Nova York, al MoMA PS1 i a l'Institute of Contemporary Art de Londres, entre d'altres.

## Referències

* ↑ «Artforum.com» (en anglès americà). www.artforum.com. [Consulta: 17 juny 2020].
* ↑ Damiani, Jesse. «On Embodying The Ecstatic And Catastrophic Error Of Glitch Feminism: Book Review» (en anglès). Forbes. [Consulta: 11 gener 2021].
* ↑ «Best Art Books of 2020». , 26-11-2020.
* ↑ Editorial, Artsy. «4 Curators on the Artists They're Celebrating This Black History Month» (en anglès). Artsy, 20-02-2020. [Consulta: 17 juny 2020].
* ↑ Gugliotta, Bobette. Nolle Smith: Cowboy, Engineer, Statesman, 1971. ISBN 9780396063902.
* 1 2 «Legacy Russell on Glitch Feminism, Curating and the Upside of Growing Up in New York» (en anglès americà). Cultured Magazine, 25-01-2019. [Consulta: 17 juny 2020].
* ↑ «Legacy Russell wins 2019 Arts Writing Award in Digital Arts» (en alemany). Contemporary And. [Consulta: 17 juny 2020].
* ↑ «Prayer? Or Practice? Social Shrines and the Ritualized Performance of Reality in Contemporary Art». Academia.edu.
* 1 2 Armstrong, Annie. «Studio Museum in Harlem Names Legacy Russell Associate Curator» (en anglès americà). ARTnews.com, 09-08-2018. [Consulta: 17 juny 2020].
* ↑ Davis, Ben. «'I Say Tear It All Down': Curator Legacy Russell on How 'Glitch Feminism' Can Be a Tool to Radically Reimagine the World». Artnet, 28-09-2020. [Consulta: 22 agost 2021].
* ↑ Lavender, Pandora. «7 Questions: Legacy Russell» (en anglès). Frieze. [Consulta: 18 juny 2020].
* ↑ Borrella, Sara. «Imaginant un internet feminista». Directa, 27-03-2023. [Consulta: 30 abril 2023].
* ↑ «Black Meme» (en anglès). legacyrussell.com. [Consulta: 1r agost 2021].
* ↑ «Black Meme» (en anglès). Creative Capital. [Consulta: 10 gener 2021].
* ↑ «Answering the Colonizers of Modernism» (en anglès americà). Hyperallergic, 02-11-2019. [Consulta: 17 juny 2020].
* ↑ «Best of 2019: Our Top NYC Art Shows» (en anglès americà). Hyperallergic, 10-12-2019. [Consulta: 17 juny 2020].
* ↑ «Next: 28 Art Curators to Watch Who Took on New Appointments in 2018» (en anglès americà). [Consulta: 17 juny 2020].
* ↑ «LEAN» (en anglès). Kunsthall Stavanger. Arxivat de l'original el 2021-06-06. [Consulta: 6 juny 2021].
* ↑ «Studio Museum in Harlem Names Artists in Residence» (en anglès). , 10-07-2019.